text: नई दिल्ली: फिल्मकार आर बाल्की का कहना है कि महानायक अमिताभ बच्चन से उन्हें बहुत प्यार है और लगभग हर दिन एक पटकथा के साथ उनसे संपर्क करते हैं. बहरहाल, उन्होंने उन अफवाहों को खारिज कर दिया, जिसमें उनके बिग बी के साथ फिल्म करने की बात कही जा रही है. बाल्की ने अमिताभ के साथ फिल्म ‘चीनी कम’, ‘पा’ और ‘शमिताभ’ में काम किया है. फिल्मकार की फिल्म ‘पैडमैन’ में बिग बी एक अतिथि भूमिका में नजर आए. पिछले कुछ दिनों से बाल्की के एक बार फिर ‘पीकू’ अभिनेता के साथ आने की खबरें थीं लेकिन निर्देशक ने इसे खारिज कर दिया.